CELEX: 52011PC0716
Language: hu
Date: 2011-10-31
Title: Javaslat A TANÁCS HATÁROZATA a WTO Általános Tanácsának a Nyugat-Balkán számára biztosítandó uniós autonóm preferenciális rendszer végrehajtása érdekében meghosszabbítandó WTO-mentességről szóló határozatára vonatkozó európai uniós álláspontról

|

52011PC0716

	INDOKOLÁSAz Európai Unió 2010-ben eljárást indított a Nyugat-Balkán esetében alkalmazott autonóm preferenciális rendszer 2015. december 31-ig történő megújítására. A rendszer megújításának jóváhagyásához szükséges jogalkotási eljárás ezennel lezárult.Annak érdekében, hogy az EU az autonóm preferenciális rendszer keretében preferenciális elbánást biztosíthasson a Nyugat-Balkán országai számára, anélkül hogy ezt a preferenciális elbánást a WTO bármely más tagjának hasonló termékére ki kellene terjesztenie, az EU-nak kérelmet kell benyújtania az 1994. évi GATT I. cikkének 1. bekezdésében foglalt rendelkezések alóli mentesség 2016. december 31-ig történő meghosszabbítása iránt.1.  2011/0316 (NLE)JavaslatA TANÁCS HATÁROZATAa WTO Általános Tanácsának a Nyugat-Balkán számára biztosítandó uniós autonóm preferenciális rendszer végrehajtása érdekében meghosszabbítandó WTO-mentességről szóló határozatára vonatkozó európai uniós álláspontrólAZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen az annak 207. cikke (4) bekezdésének első albekezdésével összefüggésben értelmezett 218. cikke (9) bekezdésére,tekintettel az Európai Bizottság javaslatára,mivel:2.  Az Európai Unió jogszabályt fogadott el a Nyugat-Balkán esetében alkalmazott autonóm preferenciális rendszer 2015. december 31-ig történő megújítására. Az 1994. évi Általános Vám- és Kereskedelmi Egyezmény (1994. évi GATT) I. cikkének 1. bekezdésében előírt kötelezettségek alóli mentesség hiányában az Európai Uniónak az autonóm preferenciális rendszer keretében biztosított preferenciális elbánást ki kellene terjesztenie a WTO minden más tagjára. Helyénvaló ezért kérelmet benyújtani a Kereskedelmi Világszervezetet létrehozó Marrakeshi Egyezmény (WTO-egyezmény) IX. cikkének 3. bekezdése szerint az 1994. évi GATT I. cikkének 1. bekezdése alóli mentesség iránt.3.  Az Európai Unió 2011. október 26-án benyújtotta a megfelelő kérelmet.4.  Az említett kérelmet a Kereskedelmi Világszervezet Általános Tanácsa meg fogja vitatni.5.  Helyénvaló ezért, hogy a WTO Általános Tanácsában a kérelemről folytatott vita során az Európai Unió a kérelem jóváhagyását támogassa,ELFOGADTA EZT A HATÁROZATOT:1. cikkAz Európai Uniónak a Kereskedelmi Világszervezet Általános Tanácsában elfoglalt álláspontja szerint jóvá kell hagyni a Nyugat-Balkán számára biztosítandó WTO-mentesség 2016. december 31-ig történő meghosszabbítását. Ezt az álláspontot a Bizottság fejti ki.2. cikkEz a határozat az elfogadásának napján lép hatályba.Kelt […]-án/-én.a Tanács részérőlaz elnök